Oudlanddros weer in hof vir bedrog | Maroela Media
Oudlanddros weer in hof vir bedrog
Magriet Botha (55), ŉ voormalige landdros van Mbombela (Nelspruit), het Woensdag in die stad se streekhof verskyn op aanklagte wat verband hou met bedrog van nagenoeg R5 miljoen.
Kapt. Dineo Lucy Sekgotodi, woordvoerder van die Valke, het gesê Botha staan tereg op aanklagte van bedrog, korrupsie en vervalsing. Die saak is uitgestel tot 2 Julie.
Botha is ná haar eerste hofverskyning in Mei 2017 op waarskuwing vrygelaat op die voorwaarde dat sy nie met enige van die getuies in verbinding mag tree nie. Sy moet ook die ondersoekbeampte in kennis stel voordat sy Nelspruit mag verlaat.
“Botha is deur die Valke in hegtenis geneem nadat sy na bewering vals skuldbeslagorders geskep het wat glo deur verskeie landdroskantore, waaronder Nelspruit, Barberton, Malelane, Kabokweni en Tonga, uitgereik is,” het Sekgotodi gesê.
Botha het na bewering handtekeninge van slagoffers op die skuldbeslagorders nagemaak en dit aan werkgewers voorgelê wat dan geld van die slagoffers sou aftrek om in haar trustrekening in te betaal.
n geleerde mens wat so iets aan vang en dink sy gaan weg kom Ai tog nee wat laat jy maar kom sit susster
90% ADVOKATE EN PROKUREERS IS SKELM … HIERDIE EEN IS MAAR N DRUPPEL IN DIE EMMER WAT UITGEVANG IS
Ek kan nooit verstaan hoe mense dink hulle gaan wegkom met so iets nie!
Meeste mense gaan mos agterkom geld word van hul salatis afgetrek wat hulle nie gemagtig het nie.
En dít is nou die soort mens op wie ons moet vertrou om regverdige uitsprake te gee op kriminele sake …… Die regstelsel van SA STINK!!!!
Dit is bietjie kras om te veralgemeen,nie alle regslui is skelm nie.
My raad aan die arme dame is dat sy eers moes gaan “leer” om nie uitgevang te word nie,daar is baie goeie leermeesters in ons land.